b'\n_START_ARTICLE_\nRTFSR liaudies artistas\n_START_PARAGRAPH_\nRTFSR liaudies artistas (rus. \xd0\x9d\xd0\xb0\xd1\x80\xd0\xbe\xd0\xb4\xd0\xbd\xd1\x8b\xd0\xb9 \xd0\xb0\xd1\x80\xd1\x82\xd0\xb8\xd1\x81\xd1\x82 \xd0\xa0\xd0\xa1\xd0\xa4\xd0\xa1\xd0\xa0) - garb\xc4\x97s vardas, kur\xc4\xaf suteikdavo u\xc5\xbe nuopelnus \xc4\xafvairiose meno srityse, RTFSR valstybinis apdovanojimas. \xc5\xa0\xc4\xaf vard\xc4\x85 suteikdavo ne anks\xc4\x8diau kaip 5 metai po RTFSR nusipelniusio artisto arba RTFSR nusipelniusio meno veik\xc4\x97jo vardo suteikimo. Vard\xc4\x85 suteikdavo RTFSR Auk\xc5\xa1\xc4\x8diausiosios Tarybos prezidiumas. Apdovanojimas \xc4\xafkurtas 1931 m. rugpj\xc5\xab\xc4\x8dio 10 d._NEWLINE_RTFSR nusipelniusio artisto vardu b\xc5\xabdavo apdovanojami pla\xc4\x8diai Taryb\xc5\xb3 S\xc4\x85jungoje \xc5\xbeinomi artistai, re\xc5\xbeisieriai, baletmeisteriai, dirigentai, chormeisteriai, kompozitoriai, dainininkai, muzikantai, cirko artistai u\xc5\xbe sukurtus didel\xc4\x97s menin\xc4\x97s vert\xc4\x97s \xc4\xafvaizd\xc5\xbeius, spektaklius, filmus, koncertus, estrados ar cirko programas, muzikos, televizijos bei radijo k\xc5\xabrinius, kurie praturtino \xc5\xa1alies menin\xc4\x99 kult\xc5\xabr\xc4\x85 ir buvo visuomen\xc4\x97s pla\xc4\x8diai pripa\xc5\xbeinti._NEWLINE_U\xc5\xbe garb\xc4\x97s vard\xc4\x85 RTFSR liaudies artistas \xc5\xbeemesni apdovanojimai buvo RTFSR nusipeln\xc4\x99s artistas ir RTFSR nusipeln\xc4\x99s meno veik\xc4\x97jas, o auk\xc5\xa1tesnis - TSRS liaudies artistas (rus. \xd0\x9d\xd0\xb0\xd1\x80\xd0\xbe\xd0\xb4\xd0\xbd\xd1\x8b\xd0\xb9 \xd0\xb0\xd1\x80\xd1\x82\xd0\xb8\xd1\x81\xd1\x82 \xd0\xa1\xd0\xa1\xd0\xa1\xd0\xa0)\n_START_SECTION_\nIstorija\n_START_PARAGRAPH_\nApdovanojant \xc5\xa1iuo vardu \xc4\xafteikiamas RTFSR Auk\xc5\xa1\xc4\x8diausiosios Tarybos prezidiumo garb\xc4\x97s ra\xc5\xa1tas ir \xc4\xafteikiamas \xc5\xbeenklas. \xc5\xbdenklas buvo \xc4\xafvestas 1981 m. sausio 30 d. RTFSR AT Prezidiumo \xc4\xafsaku._NEWLINE_1992 m., pasikeitus valstyb\xc4\x97s pavadinimui (Rusijos Taryb\xc5\xb3 Federacin\xc4\x97 Socialistin\xc4\x97 Respublika tapo Rusijos Federacija) \xc5\xa1io garb\xc4\x97s vardo pavadinime (kaip ir kituose pana\xc5\xa1iuose garb\xc4\x97s varduose) \xc5\xbeodis RTFSR (\xd0\xa0\xd0\xa1\xd0\xa4\xd0\xa1\xd0\xa0) buvo pakeistas \xc5\xbeod\xc5\xbeiais Rusijos Federacijos (\xd0\xa0\xd0\xbe\xd1\x81\xd1\x81\xd0\xb8\xd0\xb9\xd1\x81\xd0\xba\xd0\xbe\xd0\xb9 \xd0\xa4\xd0\xb5\xd0\xb4\xd0\xb5\xd1\x80\xd0\xb0\xd1\x86\xd0\xb8\xd0\xb8). Atitinkamai buvo pakeistas ir kartu \xc4\xafteikiamas kr\xc5\xabtin\xc4\x97s \xc5\xbeenklas._NEWLINE_1995 m. gruod\xc5\xbeio 30 d. RF prezidento \xc4\xafsaku RTFSR liaudies artisto garb\xc4\x97s vardas buvo panaikintas. \xc4\xaesakas \xc4\xafsigaliojo 1996 m. baland\xc5\xbeio 1 d. Tuo pa\xc4\x8diu metu buvo \xc4\xafsteigtas garb\xc4\x97s vardas Rusijos Federacijos liaudies artistas.'